'சீதையைக் குறித்ததேயோ, "தேவரைத் தீமை செய்த பேதையைக் கொல்வேன்" என்று பேணிய விரதப் பெற்றி? வேதியர், "அபயம்!" என்றார்க்கு, அன்று, நான் விரித்துச் சொன்ன காதையைக் குறித்து நின்ற அவ் உரை கடக்கல் ஆமோ?	115 'காரியம் ஆக! அன்றே ஆகுக! கருணையோர்க்குச் சீரிய தன்மை நோக்கின், இதனின் மேல் சிறந்தது உண்டோ? பூரியரேனும் தம்மைப் புகல் புகுந்தோர்க்குப் பொன்றா ஆர் உயிர் கொடுத்துக் காத்தார், எண் இலா அரசர் அம்மா!	116